CELEX: 62011CN0471
Language: et
Date: 2011-09-14 00:00:00
Title: Kohtuasi C-471/11: Eelotsusetaotlus, mille on esitanud Augstākās tiesas Senātas (Läti Vabariik) 14. septembril 2011 — SIA Cido Grupa versus Valsts ieņēmumu dienests

12.11.2011   
            
            
               ET
            
            
               Euroopa Liidu Teataja
            
            
               C 331/13
            
         Eelotsusetaotlus, mille on esitanud Augstākās tiesas Senātas (Läti Vabariik) 14. septembril 2011 — SIA „Cido Grupa”versus Valsts ieņēmumu dienests
   (Kohtuasi C-471/11)
   2011/C 331/24
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senātas
   
      Põhikohtuasja pooled
   
   
      Kaebuse esitaja: SIA „Cido Grupa”
   
      Vastustaja: Valsts ieņēmumu dienests
   
      Eelotsuse küsimused
   
   
               1.
            
            
               Kas komisjoni määruse (EÜ) nr 60/2004, millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu, (1) artikli 6 lõike 3 kolmandat lõiku tuleb tõlgendada nii, et kui tehakse kindlaks, et ettevõtja valduses on ülemäärane kogus toodet, mida määruse artikli 4 punkti 1 tähenduses võib määratleda suhkruna, peab asjaomane ettevõtja tasuma riigikassasse summa, mille arvestamisel ei lähtuta ettevõtja valduses oleva konkreetse toote (näiteks suhkrusiirupi) kogusest, vaid lähtutakse valge suhkru kogusest (koondnomenklatuuri kood 1701 99 10), mis vastab ettevõtja valduses tuvastatud tootes sisalduvale suhkrukogusele?
            
         
               2.
            
            
               Kas kõnealuse maksu arvutamisel tuleb ettevõtja valduses tuvastatud konkreetsele tootele kohaldatavate imporditollimaksude asemel arvesse võtta kõrgeimaid valgele suhkrule kohaldatavaid imporditollimakse?
            
         
      (1)  ELT L 9, lk 8; ELT eriväljaanne 03/42, lk 125.